Toti es procediments anteriors, tostemps coronadi damb era capitada: era concentracion de bataries sus un madeish punt, er atac dera resèrva entà trincar era linha enemiga, era carga dera cavalaria des hommes de fer, tot auie estat emplegat ja; e luenh de proporcionar era victòria, de pertot venguien es madeisshes naues: generaus mòrts o heridi, besonh de refortiments, impossibilitat de hèr enlà as russi des sues posicions e desorganizar es sues files.